Neulontaklinikat Oodissa tiistaisin ja keskiviikkoisin 10.1.2024 alkaen Tervetuloa neulomaan tai virkkaamaan yhdessä Kädentaitomartat ry:n ohjaajien kanssa! Voit opetella neulomisen alkeita tai taidokkaan neuleen yksityiskohtia. Opit ehkä uusia tapoja tehdä sukan kantapään, lapasen peukalon tai resorin ja voit kysyä neuvoa neuleohjeen pulmiin tai ohjeiden sovittamiseen omille mitoille. Martat opettavat myös parsimista, voit ottaa mukaan reikiintyneet villasukkasi tai muun korjausta kaipaavan villa-asusteen. Neulontaklinikka kokoontuu kirjaston toisessa kerroksessa Kuutio-tilan edustalla parillisten viikkojen keskiviikkoina klo 14-16, ja parittomien viikkojen tiistaina klo 17.30-19.30. Neulontaklinikat ovat maksuttomia ja avoimia kaikille neulomisesta kiinnostuneille, tervetuloa mukaan!
Marttojen neulontaklinikka Oodissa parillisten viikkojen keskiviikkoina klo 14-16, ja parittomien viikkojen tiistaina klo 17.30-19.30. Tervetuloa neulomaan yhdessä!